हर रोज टूट रहत पटरी | खबर लहरिया - Khabar Lahariya
होम अवध हर रोज टूट रहत पटरी
जिला फैजाबाद, ब्लाक मया, गंाव टंडौली। रेलवे क्रासिंग महीना मा दुई तीन बार उखड़ा रहा थै। यात्री मुन्ना लाल, सुनरा देवी, प्रर्मिला बताइन कि हम लोग का हर दिन फैजाबाद से अम्बेडकर नगर तक नौकरी करै खातिर जाय का रहा थै। पर हर समय हिंआ कै पटरी बिगड़ा रहा थै। तौ सवारिन का तीन कोष दूर से जाय का परा थै। जेहि से बहुत देर होय जाथै पैसा ज्यादा लागाथै जब बन के तैयार होय जाए के बाद चार दिन के बाद फिर से पटरी टूट जाथै। हफ्ता मा पटरी टूट रहाथै यहि से आये दिन एक्सीडेन्ट भै रहाथै। हिंआ पै मोड़ के कारण कभौ-कभौ गाड़ी लड़ जाथिन। अकरमअली, रिंकू, रीता बताइन कि जब तक हिंआ ओवर ब्रिज न बनें तब तक हर दिन एक्सीडेन्ट अउर भीड़ हुवत रहे आये दिन पटरी उखड़ी रहे आवै जाय वालेन का दिक्कत झेलै का परे। स्टेषन बाबू दूधनाथ बताइन कि अबहीं तक ओवर ब्रिज बनै कै आदेष नाय भै बाय। जरूरी बहुत बाय पर सरकार लागू नाय करे बाय।
पिछला लेखकहाँ जायल जाए शौच खातिर के
अगला लेखकली-कली बिखरे गेंदा के फूल भये बरबाद
बहन जी की रैली में अम्बेडकर नगर पाणे का पुरवा मजरा,...